NÁRODNÁ RADA SLOVENSKEJ REPUBLIKY
VI. volebné obdobie

Návrh

ZÁKON

z  ........................ 2015,

ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov 

Národná rada Slovenskej republiky sa uzniesla na tomto zákone:

Čl. I

Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z., nálezu Ústavného súdu Slovenskej republiky č. 332/2010 Z. z., zákona č. 551/2010 Z. z., zákona č. 50/2012 Z. z., zákona č. 185/2012 Z. z., zákona č. 413/2012 Z. z., zákona č. 485/2013 Z. z., zákona č. 185/2014 Z. z., zákona č. 219/2014 Z. z. a zákona č. 376/2014 Z. z. sa  mení a dopĺňa takto:

1.	 V § 104 sa za odsek 2 vkladajú nové odseky 3 a 4, ktoré znejú:
„(3) Podľa kritéria uvedeného v prílohe č. 2 písm. A časti II bode 2.5 sa hodnotia podmienky kvality poskytovanej sociálnej služby uvedenej v § 33 až 40 a § 57; na účely vyhodnotenia plnenia podmienok kvality poskytovanej sociálnej služby uvedenej v § 19, § 21, § 23b, § 24a až 24d, § 25 až 29, § 31, § 32, § 41 až 47, § 52 až 56 a § 58 až 60 sa bodové hodnotenie indikátora pri tomto kritériu považuje za splnené úplne.

(4) Podľa kritéria uvedeného v prílohe č. 2 písm. A časti III bode 3.4 sa hodnotia podmienky kvality poskytovanej sociálnej služby uvedenej v § 19, § 21, § 23b, § 24a až 24d, § 25 až 29, § 31 až 41, § 52 až 55 a § 57; na účely vyhodnotenia plnenia podmienok kvality poskytovanej sociálnej služby uvedenej v § 42 až 47, § 56 a § 58 až 60 sa bodové hodnotenie indikátora pri tomto kritériu považuje za splnené úplne.“.

Doterajšie odseky 3 až 5 sa označujú ako odseky 5 až 7.

2.	V § 104 ods. 7 celom texte sa slová „odseku 3“ nahrádzajú slovami „odseku 5“. 

3.	V § 110a ods. 2 a 3, § 110d, § 110l ods. 6 a § 110t sa slovo „2015“ nahrádza slovom „2016“. 

4.	 Za § 110w sa vkladá § 110x, ktorý vrátane nadpisu znie:
„§ 110x
Prechodné ustanovenia k úpravám účinným od 15. decembra 2015

(1) Ustanovenie § 110a ods. 3 neplatí od 15. decembra 2015 pre osoby, ktoré podali žiadosť o zápis do registra po 14. decembri 2015 podľa zákona účinného od 15. decembra 2015; to sa nevzťahuje na poskytovateľa sociálnej služby, ktorý po 14. decembri 2015  postupuje podľa § 110w. Ustanovenie § 110k sa od 15. decembra 2015 neuplatňuje. 

(2) Povinnosť dodržiavať maximálny počet prijímateľov sociálnej služby na jedného svojho zamestnanca a minimálny percentuálny podiel odborných zamestnancov na celkovom počte zamestnancov podľa prílohy č. 1 je poskytovateľ sociálnej služby, ktorý poskytoval sociálnu službu podľa zákona účinného do 31. decembra 2008 a ktorý po 14. decembri 2015 postupuje podľa § 110w, povinný splniť do 31. decembra 2016; ak ide o poskytovateľa sociálnej služby v domove sociálnych služieb s celoročnou pobytovou sociálnou službou, povinnosť dodržiavať maximálny počet prijímateľov sociálnej služby na jedného svojho zamestnanca a minimálny percentuálny podiel odborných zamestnancov na celkovom počte zamestnancov sa posudzuje podľa prílohy č. 1 v znení účinnom do 31. decembra 2013.  

(3) Konanie vo veci zápisu do registra poskytovateľa sociálnej služby postupujúceho podľa § 110w začaté pred 15. decembrom 2015 podľa zákona účinného do 14. decembra 2015, ktoré nebolo skončené do 14. decembra 2015, sa dokončí podľa zákona účinného od 15. decembra 2015.“.

5.	V prílohe č. 2 písm. A časti I bode 1.1 prvom stĺpci „Indikátory“ indikátor, u ktorého je uvedené bodové hodnotenie 2, znie:
„Poskytovateľ sociálnej služby má čiastočne písomne vypracované postupy, pravidlá a podmienky dodržiavania základných ľudských práv a slobôd a zabezpečuje ich dodržiavanie v súlade s prirodzenou ľudskou dôstojnosťou a princípmi nediskriminácie v prostredí, ktoré si prijímateľ sociálnej služby vybral. Poskytovateľ sociálnej služby zabezpečuje ochranu pred diskrimináciou, neľudským zaobchádzaním alebo ponižujúcim zaobchádzaním, trestaním, vykorisťovaním, násilím a zneužívaním. Poskytovateľ sociálnej služby vytvára podmienky na uplatňovanie základných ľudských práv a slobôd podľa medzinárodných dohovorov, Ústavy Slovenskej republiky a tohto zákona.“. 

6.	V prílohe č. 2 písm. A časti III bod 3.4  znie:

„3.4 Kritérium: Systém supervízie u poskytovateľa sociálnej služby	4	12	
Štandard: Poskytovateľ sociálnej služby uvedenej v § 19, § 21, § 23b, § 24a až 24d, § 25 až 29, § 31 až 41,§ 52 až 55 a § 57 má vypracovaný systém supervízie poskytovania sociálnej služby, ktorý aktívne realizuje a pravidelne hodnotí. Supervízia je pravidelne poskytovaná na úrovni supervízie organizácie alebo riadiacej supervízie pre manažment a pre  zamestnancov poskytovateľa sociálnej služby priameho kontaktu s prijímateľom sociálnej služby skupinovou formou alebo individuálnou formou.	
Indikátory:	
Poskytovateľ sociálnej služby má písomne vypracovaný komplexný plán supervízie, ktorý aktívne realizuje a pravidelne hodnotí. Poskytovateľ sociálnej služby aktívne vytvára podmienky na realizovanie pravidelnej supervízie na všetkých úrovniach: supervízie organizácie, riadiacej supervízie pre manažment a supervízie pre zamestnancov poskytovateľa sociálnej služby priameho kontaktu s prijímateľom sociálnej služby skupinovou formou alebo individuálnou formou. Poskytovateľ sociálnej služby zabezpečuje pravidelnú externú supervíziu organizácie alebo riadiacu supervíziu pre manažment minimálne raz ročne a externú supervíziu alebo internú supervíziu pre zamestnancov poskytovateľa sociálnej služby priameho kontaktu s prijímateľom sociálnej služby skupinovou formou alebo individuálnou formou minimálne raz ročne.	3		
Poskytovateľ sociálnej služby má vypracovaný plán supervízie, ktorý realizuje a hodnotí. Poskytovateľ sociálnej služby len čiastočne vytvára podmienky na realizovanie pravidelnej supervízie. Poskytovateľ sociálnej služby zabezpečuje externú riadiacu supervíziu pre manažment. Poskytovateľ sociálnej služby zabezpečuje minimálne raz ročne supervíziu pre zamestnancov poskytovateľa sociálnej služby priameho kontaktu s prijímateľom sociálnej služby skupinovou formou alebo individuálnou formou.	2		
Poskytovateľ sociálnej služby nemá vypracovaný plán supervízie. Poskytovateľ sociálnej služby nevytvára podmienky na realizovanie pravidelnej supervízie. Poskytovateľ sociálnej služby nezabezpečuje pravidelnú externú riadiacu supervíziu pre manažment. Poskytovateľ sociálnej služby nezabezpečuje minimálne raz ročne supervíziu pre zamestnancov poskytovateľa sociálnej služby priameho kontaktu s prijímateľom sociálnej služby skupinovou formou alebo individuálnou formou.	0“.			

Čl. II

Tento zákon nadobúda účinnosť 15. decembra 2015.

Dôvodová správa
 
A. Všeobecná časť
 
Účelom predkladaného návrhu novely zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov je:

I.  zabezpečiť odklad účinnosti vybraných ustanovení tohto zákona upravujúcich:

1.	povinnosť poskytovateľov sociálnych služieb vo vybraných druhov zariadení sociálnych služieb, ktorí začali poskytovať túto sociálnu službu v inom právnom prostredí, dodržiavať maximálny počet prijímateľov sociálnej služby na jedného svojho zamestnanca a minimálny percentuálny podiel odborných zamestnancov na celkovom počte zamestnancov, z doterajšej lehoty do 31. decembra 2015 na lehotu do 31. decembra 2016,

2.	povinnosť poskytovateľov sociálnych služieb, ktorí začali poskytovať sociálnu službu v inom právnom prostredí, splniť všeobecné technické požiadavky na výstavbu a všeobecné technické požiadavky na stavby užívané fyzickými osobami s obmedzenou schopnosťou pohybu a orientácie podľa osobitného predpisu, z doterajšej lehoty do 31. decembra 2015 na lehotu do 31. decembra 2016,

3.	nehodnotenie podmienok kvality poskytovanej sociálnej služby podľa § 79 ods. 1 písm. e) Ministerstvom práce, sociálnych vecí a rodiny SR,  z doterajšej lehoty do 31. decembra 2015 na lehotu do 31. decembra 2016.

Predkladaný návrh novely novo ustanovuje odklad povinnosti dodržiavať maximálny počet prijímateľov sociálnej služby na jedného svojho zamestnanca a minimálny percentuálny podiel odborných zamestnancov na celkovom počte zamestnancov a povinnosti splniť všeobecné technické požiadavky na výstavbu a všeobecné technické požiadavky na stavby užívané fyzickými osobami s obmedzenou schopnosťou pohybu a orientácie podľa osobitného predpisu aj pre právne vzťahy súvisiace s transformáciou domovov sociálnych služieb s celoročnou pobytovou sociálnou službou, kde poskytovateľ tejto sociálnej služby, ktorý poskytoval túto sociálnu službu k 31. decembru 2013, postupoval podľa § 110w. Ide tiež o právne vzťahy vzniknuté v inom právnom prostredí, kde pri súvisiacej registrácii nových druhov sociálnych služieb - zariadenia pre seniorov a špecializovaného zariadenia v tom istom objekte tým istým poskytovateľom je odôvodnené ustanoviť odklad plnenia týchto povinností na rovnakom základe, ako u iných poskytovateľov, ktorí začali poskytovať sociálnu službu tiež v inom právnom prostredí. 

Ročný odklad plnenia povinností poskytovateľov sociálnych služieb, ktorí začali poskytovať sociálne služby ešte v inom právnom prostredí, ktoré neupravovalo minimálne personálne štandardy ani debarierizáciu prevádzkovaných objektov na účely sociálnych služieb podľa platných predpisov z oblasti stavebného práva, je odôvodnený nevyhnutnosťou zabezpečenia zdrojových predpokladov pre napĺňanie tejto povinnosti, a to tak u verejných poskytovateľov, ako aj u neverejných poskytovateľov sociálnych služieb. Manipulačný priestor na vytvorenie zdrojových predpokladov vytvára oživenie ekonomiky a konsolidácia verejných financií spojená aj s vytvorením predpokladov na zabezpečenie finančnej podpory neverejných poskytovateľov sociálnych služieb vo verejnom záujme z verejných prostriedkov, a to náležitým napĺňaním zákonom o sociálnych službách ustanovených pôsobností príslušných orgánov verejnej správy. Nevyhnutnosť prijatia navrhovanej právnej úpravy vyplýva  najmä z potreby ochrany prijímateľov sociálnych služieb, poskytovaných dotknutými poskytovateľmi sociálnych služieb, nakoľko neplnenie zákonom o sociálnych službách ustanovených povinností v oblasti dodržiavania personálnych štandardov a podmienky bezbariérovosti má za následok stratu oprávnenosti poskytovania sociálnej služby jeho výmazom z registra poskytovateľov sociálnych služieb. Nároky na plnenie personálnych štandardov spojené so zvýšením mzdových a ostatných osobných nákladov sa premietnu i do ekonomicky oprávnených nákladov poskytovateľa na poskytovanie sociálnej služby, a ak nebudú pokryté z verejných prostriedkov hrozí u neverejných poskytovateľov sociálnej služby riziko ich premietnutia do zvýšenej úhrady za poskytovanú sociálnu službu požadovanej od prijímateľov sociálnej služby.
	
Ročný odklad pôsobnosti Ministerstva práce, sociálnych vecí a rodiny SR v oblasti hodnotenia podmienok kvality poskytovanej sociálnej služby podľa § 79 ods. 1 písm. e)  zákona o sociálnych službách je opodstatnený nevyhnutnosťou prípravy poskytovateľov sociálnych služieb na toto hodnotenie, a to dôslednou znalosťou metodiky tohto hodnotenia, ktorá bude pri výkone tohto hodnotenia jednotne uplatňovaná v aplikačnej praxi Ministerstvom práce, sociálnych vecí a rodiny SR. Neodstránenie nedostatkov plnenia podmienok kvality poskytovanej sociálnej služby v lehote určenej ministerstvom má totiž za právny následok stratu oprávnenosti poskytovania sociálnej služby výmazom z registra poskytovateľov sociálnych služieb. Navrhovaný ročný odklad pôsobnosti vytvára časový priestor na komunikáciu metodiky zavedenia podmienok kvality poskytovaných sociálnych služieb a metodiky hodnotenia podmienok kvality medzi zainteresovanými stranami. 

II. vykonať zmeny v oblasti hmotnoprávnej úpravy hodnotenia podmienok kvality poskytovanej sociálnej služby obsiahnutej v § 104 zákona o sociálnych službách, a to v záujme zabezpečenia vykonateľnosti tohto hodnotenia pre druhy sociálnych služieb:

1.	u ktorých nie je ustanovená v zákone o sociálnych službách povinnosť plánovať a hodnotiť  poskytovanie sociálnej služby podľa individuálnych potrieb prijímateľa sociálnej služby a 

2.	u ktorých nie je ustanovená v zákone o sociálnych službách povinnosť vypracovať a uskutočňovať program supervízie.

III. vykonať zmeny v prílohe č. 2 k zákonu o sociálnych službách, a to 

1.	v oblasti dodržiavania základných ľudských práv a slobôd - zmenené vecné znenie indikátora - nepremietnutie písomne vypracovaných postupov, pravidiel a podmienok dodržiavania základných ľudských práv a slobôd do realizačnej praxe považovať za nesplnenie indikátora s bodovým ohodnotením - 0,

2.	v oblasti personálnych podmienok sa nahrádza doterajšie znenie štandardu a indikátorov  v rámci kritéria 3.4 - systém supervízie u poskytovateľa sociálnej služby, v záujme finančnej udržateľnosti spôsobu realizácie povinnosti ustanovenej § 9 ods. 10 zákona o sociálnych službách - vypracovať a uskutočňovať program supervízie na účel zvýšenia odbornej úrovne a kvality poskytovanej sociálnej služby, pre poskytovateľa sociálnej služby, avšak pri rešpektovaní naplnenia povahy a účelu supervízie.
	
	Predkladaný návrh zákona má vplyv na zníženie predpokladaných výdavkov rozpočtov obcí a vyšších územných celkov a priaznivý sociálny vplyv, nemá  vplyv na podnikateľské prostredie a nemá vplyv na životné prostredie ani na informatizáciu spoločnosti. 

Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

Doložka vybraných vplyvov

A.1. Názov materiálu: návrh zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov
A.2. Vplyvy:
	Pozitívne* 	Žiadne*	Negatívne*	
1. Vplyvy na rozpočet verejnej správy
	x			
2. Vplyvy na podnikateľské prostredie – dochádza k zvýšeniu regulačného zaťaženia?		x		
3, Sociálne vplyvy 
– vplyvy  na hospodárenie obyvateľstva,
-sociálnu exklúziu,
-  rovnosť príležitostí a rodovú rovnosť a vplyvy na zamestnanosť	x	

	

	
4. Vplyvy na životné prostredie		x		
5. Vplyvy na informatizáciu spoločnosti		x		
* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky

A.4. Alternatívne riešenia

bezpredmetné

A.5. Stanovisko gestorov 
Vplyvy na rozpočet verejnej správy,
na zamestnanosť vo verejnej správe a financovanie návrhu
 2.1. Zhrnutie vplyvov na rozpočet verejnej správy v návrhu
Tabuľka č. 1 
Vplyvy na rozpočet verejnej správy	Vplyv na rozpočet verejnej správy (v eurách)	
	r	2015	2016	2017	
Príjmy verejnej správy celkom	0	0	0	0	
v tom: za každý subjekt verejnej správy zvlášť	0	0	0	0	
z toho: 	 				
- vplyv na ŠR	0	0	0	0	
- vplyv na územnú samosprávu	0	0	0	0	
z toho					
- vplyv na rozpočty obcí	0	0	0	0	
- vplyv na rozpočty VUC 	0	0	0	0	
Výdavky verejnej správy celkom		_	-	-	
v tom: za každý subjekt verejnej správy / program zvlášť	0	0	0	0	
					
z toho: 	 				
- vplyv na ŠR	0	0	0	0	
- vplyv na územnú samosprávu	0	-	-	-	
z toho		   - 	-	-	
- vplyv na rozpočty obcí	0	-	-	-	
- vplyv na rozpočty VUC 		-	-	-	
Celková zamestnanosť 	0	0	0	0	
- z toho vplyv na ŠR 	0	0	0	0	
Financovanie zabezpečené v rozpočte	0				
v tom: za každý subjekt verejnej správy / program zvlášť	0				

2.2. Financovanie návrhu
Tabuľka č. 2
Financovanie	Vplyv na rozpočet verejnej správy (v eurách)	
	r	2015	2016	2017	
					
Celkový vplyv na rozpočet verejnej správy ( - príjmy, + výdavky)	0	-	-	-	
 na obce (+príjmy, -výdavky) 	0	                        -	-	-	
 na VUC (+príjmy,-výdavky)	0	-	-	-	
  
z toho vplyv na ŠR	
0	0	0	0	
financovanie zabezpečené v rozpočte	0	0			
ostatné zdroje financovania	0	0	0	0	
Rozpočtovo nekrytý vplyv/ úspora*	0				

Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:

2.3. Popis a charakteristika návrhu

2.3.1. Popis návrhu:
Navrhovaná právna úprava 

I.  zabezpečuje odklad účinnosti vybraných ustanovení tohto zákona upravujúcich:

1.	povinnosť poskytovateľov sociálnych služieb vo vybraných druhov zariadení sociálnych služieb, ktorí začali poskytovať túto sociálnu službu v inom právnom prostredí, dodržiavať maximálny počet prijímateľov sociálnej služby na jedného svojho zamestnanca a minimálny percentuálny podiel odborných zamestnancov na celkovom počte zamestnancov z doterajšej lehoty do 31. decembra 2015 na lehotu do 31. decembra 2016,

2.	povinnosť poskytovateľov sociálnych služieb, ktorí začali poskytovať sociálnu službu v inom právnom prostredí, splniť všeobecné technické požiadavky na výstavbu a všeobecné technické požiadavky na stavby užívané fyzickými osobami s obmedzenou schopnosťou pohybu a orientácie podľa osobitného predpisu z doterajšej lehoty do 31. decembra 2015 na lehotu do 31. decembra 2016,

3.	nehodnotenie podmienok kvality poskytovanej sociálnej služby podľa § 79 ods. 1 písm. e) Ministerstvom práce, sociálnych vecí a rodiny SR z doterajšej lehoty do 31. decembra 2015 na lehotu do 31. decembra 2016.

Predkladaný návrh novely novo ustanovuje odklad povinnosti dodržiavať maximálny počet prijímateľov sociálnej služby na jedného svojho zamestnanca a minimálny percentuálny podiel odborných zamestnancov na celkovom počte zamestnancov a povinnosti splniť všeobecné technické požiadavky na výstavbu a všeobecné technické požiadavky na stavby užívané fyzickými osobami s obmedzenou schopnosťou pohybu a orientácie podľa osobitného predpisu aj pre právne vzťahy súvisiace s transformáciou domovov sociálnych služieb s celoročnou pobytovou sociálnou službou, kde poskytovateľ tejto sociálnej služby, ktorý poskytoval túto sociálnu službu k 31. decembru 2013, postupoval podľa § 110w. 

Ročný odklad plnenia povinností poskytovateľov sociálnych služieb, ktorí začali poskytovať sociálne služby ešte v inom právnom prostredí, ktoré neupravovalo minimálne personálne štandardy ani debarierizáciu prevádzkovaných objektov na účely sociálnych služieb podľa platných predpisov z oblasti stavebného práva, je odôvodnený nevyhnutnosťou zabezpečenia zdrojových predpokladov pre napĺňanie tejto povinnosti, a to tak u verejných poskytovateľov, ako aj u neverejných poskytovateľov sociálnych služieb. Manipulačný priestor na vytvorenie zdrojových predpokladov vytvára oživenie ekonomiky a konsolidácia verejných financií spojená aj s vytvorením predpokladov na zabezpečenie finančnej podpory neverejných poskytovateľov sociálnych služieb vo verejnom záujme z verejných prostriedkov, a to náležitým napĺňaním zákonom o sociálnych službách ustanovených pôsobností príslušných orgánov verejnej správy. Nevyhnutnosť prijatia navrhovanej právnej úpravy vyplýva  najmä z potreby ochrany prijímateľov sociálnych služieb, poskytovaných dotknutými poskytovateľmi sociálnych služieb, nakoľko neplnenie zákonom o sociálnych službách ustanovených povinností v oblasti dodržiavania personálnych štandardov a podmienky bezbariérovosti má za následok stratu oprávnenosti poskytovania sociálnej služby jeho výmazom z registra poskytovateľov sociálnych služieb. Nároky na plnenie personálnych štandardov spojené so zvýšením mzdových a ostatných osobných nákladov sa premietnu i do ekonomicky oprávnených nákladov poskytovateľa na poskytovanie sociálnej služby, a ak nebudú pokryté z verejných prostriedkov hrozí u neverejných poskytovateľov sociálnej služby riziko ich premietnutia do zvýšenej úhrady za poskytovanú sociálnu službu požadovanej od prijímateľov sociálnej služby.
	
Ročný odklad pôsobnosti Ministerstva práce, sociálnych vecí a rodiny SR v oblasti hodnotenia podmienok kvality poskytovanej sociálnej služby podľa § 79 ods. 1 písm. e)  zákona o sociálnych službách je opodstatnený nevyhnutnosťou prípravy poskytovateľov sociálnych služieb na toto hodnotenie, a to dôslednou znalosťou metodiky tohto hodnotenia, ktorá bude pri výkone tohto hodnotenia jednotne uplatňovaná v aplikačnej praxi Ministerstvom práce, sociálnych vecí a rodiny SR. Neodstránenie nedostatkov plnenia podmienok kvality poskytovanej sociálnej služby v lehote určenej ministerstvom má totiž za právny následok stratu oprávnenosti poskytovania sociálnej služby výmazom z registra poskytovateľov sociálnych služieb. Navrhovaný ročný odklad pôsobnosti vytvára časový priestor na tvorbu a následnú komunikáciu metodiky zavedenia podmienok kvality poskytovaných sociálnych služieb a metodiky hodnotenia podmienok kvality medzi zainteresovanými stranami. 

II. vykonáva zmeny v oblasti hmotnoprávnej úpravy hodnotenia podmienok kvality poskytovanej sociálnej služby obsiahnutej v § 104 zákona o sociálnych službách, a to v záujme zabezpečenia vykonateľnosti tohto hodnotenia pre druhy sociálnych služieb:

1.	u ktorých nie je ustanovená v zákone o sociálnych službách povinnosť plánovať a hodnotiť  poskytovanie sociálnej služby podľa individuálnych potrieb prijímateľa sociálnej služby a 

2.	u ktorých nie je ustanovená v zákone o sociálnych službách povinnosť vypracovať a uskutočňovať program supervízie.

III. vykonáva zmeny v prílohe č. 2 k zákonu o sociálnych službách, a to 

1.	v oblasti dodržiavania základných ľudských práv a slobôd - zmenené vecné znenie indikátora - nepremietnutie písomne vypracovaných postupov, pravidiel a podmienok dodržiavania základných ľudských práv a slobôd do realizačnej praxe považovať za nesplnenie indikátora s bodovým ohodnotením - 0,

2.	v oblasti personálnych podmienok sa nahrádza doterajšie znenie štandardu a indikátorov  v rámci kritéria 3.4 - systém supervízie u poskytovateľa sociálnej služby, v záujme finančnej udržateľnosti spôsobu realizácie povinnosti ustanovenej § 9 ods. 10 zákona o sociálnych službách - vypracovať a uskutočňovať program supervízie na účel zvýšenia odbornej úrovne a kvality poskytovanej sociálnej služby, pre poskytovateľa sociálnej služby, avšak pri rešpektovaní naplnenia povahy a účelu supervízie.

2.3.2. Charakteristika návrhu podľa bodu  2.3.2. Metodiky :
       zmena sadzby
       zmena v nároku
       nová služba alebo nariadenie (alebo ich zrušenie)
       kombinovaný návrh
  x   iné 

2.3.3. Predpoklady vývoja objemu aktivít:
Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 3 
Objem aktivít	Odhadované objemy	
	r	r + 1	r + 2	r + 3	
Indikátor ABC					
Indikátor KLM					
Indikátor XYZ					

2.3.4. Výpočty vplyvov na verejné financie

	Predkladaný  návrh predstavuje priaznivé rozpočtové dôsledky na zníženie výdavkov obcí a vyšších územných celkov na poskytovanie sociálnych služieb v roku 2015 a 2016, a to v dôsledku odkladu povinnosti plniť personálne štandardy na lehotu do 31. decembra 2016. Toto zníženie výdavkov na mzdy a ostatné osobné náklady nie je vopred kvantifikovateľné, pretože závisí od skutkového stavu plnenia personálnych štandardov v konkrétnych podmienkach obcí a vyšších územných celkov, ako poskytovateľov sociálnych služieb, resp. zriaďovateľov alebo zakladateľov zariadení sociálnych služieb. 

	Odklad účinnosti povinnosti dodržiavať priestorový štandard – debarierizáciu pre poskytovateľov sociálnej služby z doterajšej lehoty do 31. decembra 2015 na lehotu do 31. decembra 2016 sa prakticky neprejaví v nových vplyvov na verejné financie, vzhľadom na nevyhnutnosť fakticky dosiahnuť  plánovanú debarierizáciu s účinnosťou od  1. januára 2017, čo predpokladá vykonávať do tejto lehoty súvisiace stavebno-technické úpravy dotknutých objektov zariadení sociálnych služieb u verejných poskytovateľov sociálnych služieb.

	Predkladaný návrh má priaznivé rozpočtové dôsledky na zníženie výdavkov obcí a vyšších územných celkov na poskytovanie sociálnych služieb uvedených v § 19, § 21, § 23b, § 24a až 24d, § 25 až 29, § 31 až 41, § 52 až 55 a § 57 financovaných v rámci ich pôsobnosti, a to v dôsledku zmeny štandardu a indikátorov v rámci kritéria podmienok kvality poskytovanej sociálnej služby - systému supervízie u poskytovateľa sociálnej služby. Novo vyžadované formy a metódy supervízie predstavujú zníženie výdavkov na zabezpečenie supervízie. 
Tabuľka č. 4 

Príjmy (v eurách)	Vplyv na rozpočet verejnej správy	poznámka	
	r	r + 1	r + 2	r + 3		
Daňové príjmy (100)1					 	
Nedaňové príjmy (200)1					 	
Granty a transfery (300)1					 	
Príjmy z transakcií s finančnými aktívami a finančnými pasívami (400)	 	 	 	 	 	
Prijaté úvery, pôžičky a návratné finančné výpomoci (500)	 	 	 	 	 	
Dopad na príjmy verejnej správy celkom					 	
1 –  príjmy rozpísať až do položiek platnej ekonomickej klasifikácie

 Tabuľka č. 5 

Výdavky (v eurách)	Vplyv na rozpočet verejnej správy	poznámka	
	r	2015	2016	2017		
Bežné výdavky (600)					 	
  Mzdy, platy, služobné príjmy a ostatné osobné vyrovnania (610)					 	
  Poistné a príspevok do poisťovní (620)					 	
  Tovary a služby (630)2					 	
  Bežné transfery (640)2					 	
  Splácanie úrokov a ostatné platby súvisiace s úvermi, pôžičkami a NFV (650)2						
Kapitálové výdavky (700)					 	
  Obstarávanie kapitálových aktív (710)2					 	
  Kapitálové transfery (720)2					 	
Výdavky z transakcií s finančnými aktívami a finančnými pasívami (800)	 	 	 	 	 	
Dopad na výdavky verejnej správy celkom					 	
  z toho výdavky na ŠR						
        Bežné výdavky (600) 						
                Mzdy, platy, služobné príjmy a ostatné osobné vyrovnania (610)						
        Kapitálové výdavky (700)						
        Výdavky z transakcií s finančnými aktívami a finančnými pasívami (800)						
2 –  výdavky rozpísať až do položiek platnej ekonomickej klasifikácie

 Tabuľka č. 6 

Zamestnanosť	Vplyv na rozpočet verejnej správy	poznámka	
	r	r + 1	r + 2	r + 3		
Počet zamestnancov celkom*					 	
   z toho vplyv na ŠR						
Priemerný mzdový výdavok (v eurách)*					 	
   z toho vplyv na ŠR	 	 	 	 	 	
Osobné výdavky celkom (v eurách)					 	
Mzdy, platy, služobné príjmy a ostatné osobné vyrovnania (610)* 					 	
   z toho vplyv na ŠR					 	
Poistné a príspevok do poisťovní (620)*					 	
   z toho vplyv na ŠR					 	

Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť  a na zamestnanosť

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť	
4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  	Návrh má pozitívny vplyv na prijímateľov sociálnych služieb u neverejných poskytovateľov sociálnych služieb, nakoľko zabraňuje riziku premietnutia nárokov na plnenie personálnych štandardov, spojených so zvýšením mzdových a ostatných osobných nákladov, do ekonomicky oprávnených nákladov poskytovateľa na poskytovanie poskytovateľa sociálnej služby, a tým do zvýšenej úhrady za poskytovanú sociálnu službu, požadovanej od prijímateľov sociálnej služby.  
	
Kvantifikujte: 	Vplyv nie je možné kvantifikovať, nakoľko konkrétna úhrada za poskytovanú sociálnu službu u neverejných poskytovateľov sociálnej služby je určená konkrétnou zmluvou uzatvorenou s prijímateľom sociálnej služby v súlade s aktuálnym cenníkom sociálnej služby u konkrétneho poskytovateľa . Táto úhrada je zákonom o sociálnych službách regulovaná u neverejných poskytovateľov sociálnej služby, ktorí ju neposkytujú s cieľom dosiahnuť zisk, výškou ekonomicky oprávnených nákladov u konkrétneho poskytovateľa znížených o príjem z finančnej podpory poskytovanej od orgánov verejnej správy.
	
- Rast alebo pokles príjmov/výdavkov            na priemerného obyvateľa		
- Rast alebo pokles príjmov/výdavkov                  za jednotlivé ovplyvnené  skupiny domácností
- Celkový počet obyvateľstva/domácností ovplyvnených predkladaným materiálom		
		
4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva.	Návrhom sa zvýši ochrana prijímateľov sociálnych služieb poskytovaných dotknutými poskytovateľmi sociálnych služieb, na ktorých sa vzťahuje odklad plnenia povinnosti dodržiavania personálnych štandardov a debarierizácie prevádzkovaných objektov, nakoľko neplnenie týchto zákonom ustanovených povinností by malo za následok stratu oprávnenosti poskytovania sociálnej služby výmazom poskytovateľa z registra poskytovateľov sociálnych služieb, a tým riziko kontinuity poskytovanej sociálnej služby. 	

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.	 
bez vplyvu	
4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?	 
bez vplyvu

	

Vplyvy na podnikateľské prostredie

Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené a aký je ich počet?
	bezpredmetné	

3.2. Aký je predpokladaný charakter a rozsah nákladov a prínosov?
	 bezpredmetné	

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	 bezpredmetné	

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)
	 bezpredmetné	

3.5. Aké sú predpokladané spoločensko – ekonomické dôsledky pripravovaných regulácií?
	 bezpredmetné	

Vplyvy na životné prostredie

Životné prostredie	

5.1.  Ktoré zložky životného prostredia (najmä ovzdušie, voda, horniny, pôda, organizmy) budú návrhom ovplyvnené a aký bude ich vplyv (pozitívny alebo negatívny)?
	 
bezpredmetné	

5.2. Bude mať navrhovaný materiál vplyv na chránené územia a ak áno aký?	
bezpredmetné	

5.3. Bude mať návrh vplyv na životné prostredie presahujúce štátne hranice?
	
bezpredmetné	

Vplyvy na informatizáciu spoločnosti

Budovanie základných pilierov informatizácie		
Obsah		
6.1. Rozširujú alebo inovujú  sa existujúce alebo vytvárajú sa či zavádzajú  sa nové elektronické služby?
(Popíšte ich funkciu a úroveň poskytovania.)	bezpredmetné	
6.2. Vytvárajú sa podmienky pre sémantickú interoperabilitu?
(Popíšte spôsob jej zabezpečenia.)	bezpredmetné	
Ľudia		
6.3. Zabezpečuje sa vzdelávanie v oblasti počítačovej gramotnosti a rozširovanie vedomostí o IKT?
(Uveďte spôsob, napr. projekty, školenia.)	bezpredmetné	
6.4. Zabezpečuje sa rozvoj elektronického vzdelávania?
(Uveďte typ a spôsob zabezpečenia vzdelávacích aktivít.)	bezpredmetné	
6.5. Zabezpečuje sa podporná a propagačná aktivita zameraná na zvyšovanie povedomia o informatizácii a IKT?
(Uveďte typ a spôsob zabezpečenia propagačných aktivít.)	bezpredmetné	
6.6. Zabezpečuje/zohľadňuje/zlepšuje sa prístup znevýhodnených osôb k službám informačnej spoločnosti?
(Uveďte spôsob sprístupnenia digitálneho prostredia.)	bezpredmetné	
Infraštruktúra		
6.7. Rozširuje, inovuje, vytvára alebo zavádza sa nový informačný systém?
(Uveďte jeho funkciu.)	bezpredmetné	
6.8. Rozširuje sa prístupnosť k internetu?
(Uveďte spôsob rozširovania prístupnosti.)	bezpredmetné	
6.9. Rozširuje sa prístupnosť k elektronickým službám?
(Uveďte spôsob rozširovania prístupnosti.)	bezpredmetné	
6.10. Zabezpečuje sa technická interoperabilita?
(Uveďte spôsob jej zabezpečenia.)	bezpredmetné	
6.11. Zvyšuje sa bezpečnosť IT?
(Uveďte spôsob zvýšenia bezpečnosti a ochrany IT.)	bezpredmetné	
6.12. Rozširuje sa technická infraštruktúra?
(Uveďte stručný popis zavádzanej infraštruktúry.)	bezpredmetné	
Riadenie procesu informatizácie		
6.13. Predpokladajú sa zmeny v riadení procesu informatizácie?
(Uveďte popis zmien.)	bezpredmetné	
Financovanie procesu informatizácie		
6.14. Vyžaduje si proces informatizácie  finančné investície?
(Popíšte príslušnú úroveň financovania.)	bezpredmetné	
Legislatívne prostredie procesu informatizácie		
6.15. Predpokladá nelegislatívny materiál potrebu úpravy legislatívneho prostredia  procesu informatizácie?
(Stručne popíšte navrhované legislatívne zmeny.)	bezpredmetné	

Doložka zlučiteľnosti 
návrhu právneho predpisu s právom Európskej únie

1.	Predkladateľ právneho predpisu: poslankyne Národnej rady Slovenskej republiky

2.	Názov návrhu právneho predpisu: návrh zákona, ktorým sa mení a dopĺňa             zákon č. 448/2008 Z. z. o sociálnych službách  a o zmene a doplnení zákona 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov 

3.	Problematika návrhu právneho predpisu

a)	je upravená v práve Európskej únie:

-	primárnom:

čl. 151 a 153 Zmluvy o fungovaní Európskej únie, ktoré zabezpečujú primeranú sociálnu ochranu  a č. 288 Zmluvy o fungovaní Európskej únie upravujúci právne akty Európskej únie (Ú. V. EÚ C 83/01, 30. 3. 2010),

-	 sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009):

1.	legislatívne akty – nie je upravená,

2.	nelegislatívne akty – nie je upravená, 

-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009) – nie je upravená

b)	nie je obsiahnutá v judikatúre Súdneho dvora Európskej únie

Vzhľadom na problematiku návrhu právneho predpisu vo vzťahu k právu Európskej únie, je bezpredmetné vyjadrovať sa k bodom 4., 5. a 6.

B. Osobitná časť

K Čl. I

K bodu 1 

K §104 ods. 3

Príloha č. 2 k zákonu o sociálnych službách určuje podmienky kvality poskytovanej sociálnej služby, hodnotiacu škálu plnenia podmienok kvality poskytovanej sociálnej služby a vyhodnotenie plnenia podmienok kvality poskytovanej sociálnej služby jednotne pre všetky druhy sociálnych služieb. Navrhovanou právnou úpravou sa zabezpečuje vykonateľnosť hodnotenia podmienok kvality poskytovanej sociálnej služby, u druhov sociálnej služby neuvedených v § 33 až 40 a § 57 zákona o sociálnych službách. Dôvodom navrhovanej právnej úpravy je právna skutočnosť, že v súlade s § 9 ods. 1 zákona o sociálnych službách len poskytovateľ sociálnej služby uvedenej v § 33 až 40 a § 57 je povinný plánovať poskytovanie sociálnej služby podľa individuálnych potrieb, schopností a cieľov prijímateľa sociálnej služby, viesť písomné individuálne záznamy o priebehu poskytovania sociálnej služby a hodnotiť priebeh poskytovania sociálnej služby za účasti prijímateľa sociálnej služby (individuálny plán). Táto povinnosť je viazaná len na tieto vymedzené druhy sociálnych služieb vzhľadom na ich povahu a charakter, ako i ich cieľovú skupinu. U ďalších druhov sociálnych služieb, kde zákon o sociálnych službách povinnosť viesť individuálny plán neustanovuje nie je možné hodnotiť kritérium pod bodom  2.5 podľa prílohy č. 2 písm. A časti II - ktorým je „určenie postupov a pravidiel na vypracovanie, realizovanie a hodnotenie individuálneho plánu prijímateľa sociálnej služby“. Z uvedeného dôvodu na účely hodnotenia plnenia podmienok kvality týchto druhov poskytovaných sociálnych služieb sa indikátor u tohto kritéria  považuje  za úplne splnený - bodové hodnotenie indikátora - 3, čo pri váhe kritéria 4 - predstavuje fikciu splnenia maximálneho počtu bodov 12 v záujme toho, aby nesplnenie indikátora nemalo ničím neodôvodnené negatívne dôsledky na celkové hodnotenie podmienok kvality poskytovanej sociálnej služby.

K § 104 ods. 4         

Navrhovanou právnou úpravou sa zabezpečuje vykonateľnosť hodnotenia podmienok kvality poskytovanej sociálnej služby, u druhov sociálnej služby uvedených v § 42 až 47, § 56 a § 58 až 60 zákona o sociálnych službách. Dôvodom navrhovanej právnej úpravy je právna skutočnosť, že v súlade s § 9 ods. 10 zákona o sociálnych službách povinnosť poskytovateľa sociálnej služby na účel zvýšenia odbornej úrovne a kvality poskytovanej sociálnej služby vypracovať a uskutočňovať program supervízie sa nevzťahuje na sociálne služby uvedené v § 42 až 47, § 56 a § 58 až 60, a to vzhľadom na ich povahu a charakter. U týchto druhov sociálnych služieb, kde zákon o sociálnych službách povinnosť vypracovať a uskutočňovať program supervízie neustanovuje nie je možné hodnotiť kritérium pod bodom 3.4 podľa prílohy č. 2 písm. A časti III - ktorým je „systém supervízie u poskytovateľa sociálnej služby“. Z uvedeného dôvodu na účely hodnotenia plnenia podmienok kvality týchto druhov poskytovaných sociálnych služieb sa indikátor tohto kritéria  považuje za úplne splnený - bodové hodnotenie indikátora - 3, čo pri váhe kritéria 4 - predstavuje fikciu splnenia maximálneho počtu bodov 12 v záujme toho, aby  nesplnenie indikátora nemalo ničím neodôvodnené negatívne dôsledky na celkové hodnotenie podmienok kvality poskytovanej sociálnej služby.  

K bodu 2

Ide o legislatívno-technickú úpravu vzhľadom na zmeny navrhované v bode 1 (zmena označenia odsekov).

K bodom 3 a 4

Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov nadobudol účinnosť 1. januára 2009 s výnimkou vybraných ustanovení a novo upravil právne vzťahy pri poskytovaní sociálnych služieb, financovanie sociálnych služieb a dohľad nad poskytovaním sociálnych služieb (nadobudnutím účinnosti zákona o sociálnych službách sa zrušil  zákon č. 195/1998 Z. z. o sociálnej pomoci v znení neskorších predpisov, ktorý do nadobudnutia účinnosti zákona o sociálnych službách obsahoval právnu úpravu sociálnych služieb).  
	
V súlade s § 9 ods. 3 a 4 zákona o sociálnych službách bola novo ustanovená povinnosť poskytovateľa sociálnej služby v útulku (§ 26), domove na polceste (§ 27), zariadení núdzového bývania (§ 29), zariadení dočasnej starostlivosti o deti (§ 32), zariadení podporovaného bývania (§ 34), zariadení pre seniorov (§ 35), zariadení opatrovateľskej služby (§ 36), rehabilitačnom stredisku (§ 37), domove sociálnych služieb (§ 38) a špecializovanom zariadení (§ 39) dodržiavať maximálny počet prijímateľov sociálnej služby na jedného svojho zamestnanca a minimálny percentuálny podiel odborných zamestnancov na celkovom počte zamestnancov podľa prílohy č. 1 k tomuto zákonu (ďalej len „personálny štandard“). S účinnosťou od 1. januára 2009 sa plnenie povinnosti personálneho štandardu vyžadovalo u osôb, ktoré boli zapísané do registra poskytovateľov sociálnych služieb, ktorý vedie vyšší územný celok, po 31. decembri 2008. Prechodným ustanovením § 107 ods. 1 zákona o sociálnych službách bol ustanovený odklad účinnosti povinnosti dodržiavať personálny štandard pre poskytovateľov sociálnej služby, ktorí ju už poskytovali podľa zákona účinného do 31. decembra 2008, a to do 31. decembra 2012. Novelou zákona o sociálnych službách vykonanou  s účinnosťou od 1. marca 2012 zákonom č. 50/2012 Z. z. sa novelizáciou prechodného ustanovenia  opakovane zabezpečil odklad   účinnosti povinnosti dodržiavať personálny štandard pre poskytovateľov sociálnej služby, ktorí ju už poskytovali podľa zákona účinného do 31. decembra 2008, a to do 31. decembra 2015. Novelizáciou prechodných ustanovení § 110a ods. 2 a § 110t je navrhovaný odklad povinnosti dodržiavať personálny štandard pre poskytovateľov sociálnej služby, ktorí ju už poskytovali podľa zákona účinného do 31. decembra 2008, z doterajšej lehoty do 31. decembra 2015 na lehotu do 31. decembra 2016.
	
V návrhu sa upravuje odklad povinnosti dodržiavať personálny štandard pre poskytovateľov sociálnej služby v domove sociálnych služieb s celoročnou pobytovou sociálnou službou uvedených v § 110l ods. 3 a 4, ktorí poskytovali sociálnu službu podľa zákona účinného do 31. decembra 2008 z doterajšej lehoty do 31. decembra 2015 na lehotu do 31. decembra 2016. Zároveň sa v § 110x novo upravuje odklad povinnosti dodržiavať personálny štandard pre právne vzťahy súvisiace s transformáciou domovov sociálnych služieb s celoročnou pobytovou sociálnou službou, kde poskytovateľ tejto sociálnej služby, ktorý poskytoval túto sociálnu službu k 31. decembru 2013, postupoval podľa § 110w.                       
                         
	V súlade s § 9 ods. 4 zákona o sociálnych službách bola novo ustanovená povinnosť poskytovateľa sociálnej služby splniť všeobecné technické požiadavky na výstavbu a všeobecné technické požiadavky na stavby užívané fyzickými osobami s obmedzenou schopnosťou pohybu a orientácie podľa § 143 ods. 1 písm. d) zákona č. 50/1976 Zb. o územnom plánovaní a stavebnom poriadku (stavebný zákon) (ďalej len „priestorový štandard - debarierizácia“). Prechodným ustanovením § 107 ods. 2 zákona o sociálnych službách bol ustanovený odklad povinnosti splnenia priestorového štandardu - debarierizácie pre poskytovateľov sociálnej služby najneskôr do 31. decembra 2013. Novelou zákona o sociálnych službách vykonanou  s účinnosťou od 1. marca 2012 zákonom č. 50/2012 Z. z. sa prechodným ustanovením § 110a ods. 3 opakovane zabezpečil odklad  účinnosti povinnosti dodržiavať personálny štandard najneskôr do 31. decembra 2015. Novelou zákona o sociálnych službách vykonanou s účinnosťou od 1. januára 2014 zákonom č. 485/2013 Z. z. sa prechodným ustanovením § 110k ustanovilo neuplatňovanie odkladu povinnosti splnenia priestorového štandardu - debarierizácie pre poskytovateľov sociálnej služby, ktorí podali žiadosť o zápis do registra po 31. decembri 2013 podľa zákona účinného od 1. januára 2014. 

V súlade s §  68 ods. 1 písm. b) zákona o sociálnych službách vyšší územný celok rozhodne o výmaze z registra poskytovateľov sociálnych služieb, ak poskytovateľ sociálnej služby prestal spĺňať podmienky na zápis do registra (vrátane personálnych podmienok a priestorových podmienok). Navrhuje sa  odklad povinnosti dodržiavať priestorový štandard - debarierizáciu pre poskytovateľov sociálnej služby z doterajšej lehoty do 31. decembra 2015 na lehotu do 31. decembra 2016, a to novelou prechodného ustanovenia § 110a ods. 3. Zároveň sa novo upravuje odklad povinnosti dodržiavať personálny štandard pre právne vzťahy súvisiace s transformáciou domovov sociálnych služieb s celoročnou pobytovou sociálnou službou, kde poskytovateľ tejto sociálnej služby, ktorý poskytoval túto sociálnu službu k 31. decembru 2013, postupoval podľa § 110w, a to v § 110x ods. 2.                       

	V súlade s § 9 ods. 6 a 8 zákona o sociálnych službách účinného od 1. januára 2009 bola novo ustanovená povinnosť poskytovateľa sociálnej služby plniť podmienky kvality poskytovanej sociálnej služby podľa prílohy č. 2 písm. A k tomuto zákonu, a to s účinnosťou od 1. januára 2009. Poskytovateľ sociálnej služby je povinný umožniť vykonanie hodnotenia podmienok kvality poskytovanej sociálnej služby a poskytnúť súčinnosť pri tomto hodnotení. Podľa § 79 ods. 1 písm. e) zákona o sociálnych službách podmienky kvality poskytovanej sociálnej služby hodnotí MPSVR SR. Táto pôsobnosť MPSVR SR mala nadobudnúť účinnosť 1. januára 2011. V súlade s § 68 ods. 1 písm. d) zákona o sociálnych službách vyšší územný celok rozhodne o výmaze z registra poskytovateľov sociálnych služieb, ak poskytovateľ sociálnej služby v lehote určenej ministerstvom neodstránil nedostatky plnenia podmienok kvality poskytovanej sociálnej služby v súlade s prílohou č. 2. 

Novelou zákona o sociálnych službách vykonanou s účinnosťou od 1. marca 2012 zákonom č. 50/2012 Z. z. sa prechodným ustanovením § 110d ustanovilo nehodnotenie podmienok kvality poskytovanej sociálnej služby podľa § 79 ods. 1 písm. e) v období od 1. marca 2012 do 31. decembra 2015. Novelou zákona o sociálnych službách vykonanou s účinnosťou od 1. januára 2014 zákonom č. 485/2013 Z. z. sa vykonali zmeny a doplnky v právnej úprave podmienok kvality poskytovanej sociálnej služby (nová oblasť- dodržiavanie základných ľudských práv a slobôd) a v hodnotení podmienok kvality poskytovanej sociálnej služby (§ 104) a bola ustanovená nová príloha č. 2 upravujúca podmienky kvality poskytovanej sociálnej služby s uvedením kritérií, štandardu a indikátorov pre jednotlivé kritériá, hodnotiacu škálu plnenia podmienok kvality poskytovanej sociálnej služby a vyhodnotenie plnenia podmienok kvality poskytovanej sociálnej služby. Uplatnenie tejto novej právnej úpravy v aplikačnej praxi si vyžaduje zjednotenie a komunikáciu súvisiacej metodiky hodnotenia podmienok kvality medzi zainteresovanými stranami.	

Návrh obsahuje  odklad hodnotenia podmienok kvality poskytovanej sociálnej služby podľa § 79 ods. 1 písm. e) Ministerstvom práce, sociálnych vecí a rodiny SR,  z doterajšej lehoty do 31. decembra 2015 na lehotu do 31. decembra 2016  a to novelou prechodného  ustanovenia § 110d.    

V § 110x ods. 3 sa ustanovuje úprava konania vo veci zápisu do registra poskytovateľov sociálnych služieb začatého pred 15. decembrom 2015 podľa zákona účinného do 14. decembra 2015, ktoré nebolo skončené do 14. decembra 2015 tak, že sa dokončí podľa navrhovanej právnej úpravy- ide v zásade o konania vo veci zápisu do registra súvisiace s transformáciou domovov sociálnych služieb s celoročnou pobytovou sociálnou službou, kde poskytovateľ tejto sociálnej služby, ktorý poskytoval túto sociálnu službu k 31. decembru 2013, postupoval podľa § 110w (doterajšia právna úprava pre takto transformáciou vzniknuté právne vzťahy odklad povinnosti dodržiavania personálnych štandardov a priestorových podmienok- debarierizácie neupravovala).

K bodu 5

V rámci hodnotenia podmienok kvality poskytovanej sociálnej služby podľa prílohy č. 2 k zákonu o sociálnych službách v oblasti dodržiavania základných ľudských práv a slobôd (I. Oblasť) sa predkladaným návrhom zabraňuje hodnotiť nezabezpečovanie dodržiavania písomne vypracovaných postupov, pravidiel a podmienok dodržiavania základných ľudských práv a slobôd v súlade s prirodzenou ľudskou dôstojnosťou a princípmi nediskriminácie v prostredí, ktoré si prijímateľ sociálnej služby vybral, počtom bodov - 2, ktorý predstavuje hodnotenie indikátora za čiastočne splnené. Nepremietnutie písomne vypracovaných postupov, pravidiel a podmienok dodržiavania základných ľudských práv a slobôd v súlade s prirodzenou ľudskou dôstojnosťou a princípmi nediskriminácie v prostredí, ktoré si prijímateľ sociálnej služby vybral, do realizačnej praxe nemožno tolerovať a túto skutočnosť je potrebné považovať jednoznačne za nesplnenie indikátora (bodové hodnotenie - 0), a preto bolo potrebné predkladaným návrhom zmeniť znenie indikátora s bodovým hodnotením 2.

K bodu 6

Navrhovanou právnou úpravou sa novo formuluje štandard a indikátory v rámci prílohy č. 2 k zákonu o sociálnych službách v časti A. Podmienky kvality poskytovanej sociálnej služby v III. Oblasti: Personálne podmienky, a to v rámci kritéria 3.4 „Systém supervízie u poskytovateľa sociálnej služby“. Dôvodom úpravy je vytvorenie priaznivejších podmienok na finančnú udržateľnosť spôsobu  realizácie povinnosti poskytovateľa sociálnej služby podľa § 9 ods. 10 zákona o sociálnych službách „vypracovať a uskutočňovať program supervízie na účel zvýšenia odbornej úrovne a kvality poskytovanej sociálnej služby“. Supervízia je totiž platenou službou - cena za hodinu poskytnutej supervízie je rôzna a závisí od dohody supervidovaného so supervízorom - na trhu sa cena supervíznej hodiny pre jednotlivca pohybuje okolo 35 eur, cena supervíznej hodiny pre skupinu sa pohybuje okolo 45 eur. Novo navrhované indikátory ustanovujú na účely  bodového hodnotenia vyžadované formy a metódy supervízie - riadiaca, interná, externá a jej vykonávanie - skupinovo alebo individuálne, ako aj frekvenciu jej vykonávania, pri rešpektovaní supervízie ako metódy nepretržitého zvyšovania profesionálnej kompetencie zamestnancov poskytovateľa sociálnej služby- sociálnych poradcov, sociálnych pracovníkov a iných pracovníkov, zabránenia vzniku syndrómu vyhorenia, a tým ochrany prijímateľov sociálnej služby pred nekompetentnými zásahmi a v konečnom dôsledku hľadania a nachádzania možností a spôsobov ako pracovať s prijímateľom sociálnej služby v jeho najlepšom záujme.

K Čl. II

Nadobudnutie účinnosti predkladanej novely sa navrhuje 15. decembra 2015.